Маңғыстау облысындағы ауыл мектебін екі-ақ түлек бітірді
DATE: 14:11, 01 Маусым 2023 | GMT +5
TITLE: Маңғыстау облысындағы ауыл мектебін екі-ақ түлек бітірді
URL: https://kaz.inform.kz/news/mangystau-oblysyndagy-auyl-mektebin-eki-ak-tulek-bitirdi_a4073899/
META: DATE: 14:11, 01 Маусым 2023 | GMT +5
TOTAL WORDS: 120
AUTHOR(S):
TEXT: Биыл Маңғыстау облысында 7439 оқушы мектеп бітірді. Облыс бойынша ең көп мектеп түлегі Мұнайлы ауданында тіркелген. Атамекен ауылындағы №7 мектепті 117 түлек бітірді. Мұғалімдердің айтуынша, мұнда алты 11-сынып болған. Ал Бейнеу ауданындағы Сарға ауылында 11-сыныпты тек екі қыз бала аяқтады. «Биыл Сарға ауылындағы Бейнеу мектепинтернатынан 2 түлек бітірді. Былтыр осы сыныпта көрші ауылдан екі ер бала келіп оқыған еді. Алайда 11-сыныпқа көшетін уақытта олар кетіп қалды. Себебі дене тәрбиесі секілді сабақтар ер балалар үшін қызықсыз болды. Бейнеу мектепинтернатында 104 оқушы бар. Оның 50-і интернатта жатады. Оқушыларға 29 мұғалім сабақ береді. Бізде 11-сыныпқа дейін оқушылар іріктеліп, тек екеуі ғана қалды. Көбі 9-сыныптан кейін колледжге түсті. Биылғы түлектер алда өздері қалаған оқу орнына түсеміз деп отыр», - дейді мектеп директоры Айса Сағындықов
